钦定古今图书集成/明伦汇编/氏族典/第555卷 > 《郑樵通志》 > 蒙古纲
## 钦定古今图书集成/明伦汇编/氏族典/第555卷 > 《郑樵通志》 > 蒙古纲

按《金史蒙古纲传》：“纲本名胡里纲，咸平府猛安人。承
安五年进士，累调补尚书省令史。贞祐初，自请招集
西山兵民，迁都水监丞，寻加遥授永定军节度副使。
招捕有功，除顺州刺史，迁同知大兴府事。三年，知河
间府事，权河北东路宣抚使，改山东路统军使，兼知
益都府事，权元帅右都监。四年，行元帅府事。兴定元年，徙知东平府事，迁元帅右监军，拜右副元帅，权参
知政事，行尚书省。二年，诏进官二阶。五年二月，东平
解围，以保全东平，迁一阶。是岁，燕宁战死，纲请移军
河南，兼静难军节度使，行省邳州。元光二年，以邳州
经略司隶纲，令募勇敢，收复山东。纲御下严，信赏必
罚，邳州军不乐属，纲从宜经略使纳合六哥率军士
入行省杀纲，遂据州反。红袄贼高显等杀六哥，函首
以献。诏加显三品官职。